Shavkat Mirziyoev Turkiy kengash mamlakatlari hududida “Tabarruk ziyorat” loyihasini amalga oshirishni taklif qildi

O`zbekiston Respublikasi Prezidenti Shavkat Mirziyoev bugun, 31 mart kuni Turkiy tilli davlatlar hamkorlik kengashining videoanjuman shaklida o`tgan norasmiy sammitida ishtirok etdi. Bu haqda Prezident Matbuot xizmati xabar berdi.
Prezident Shavkat Mirziyoev kengash davomidagi nutqida bir qancha takliflar bildirdi. Kengashga a`zo davlatlar miqyosida "Tabarruk ziyorat"ni amalga oshirish ham shular jumlasidandir: 
Dinimiz tarixida beqiyos iz qoldirgan ulug` bobolarimiz merosi bilan keng jamoatchilikni yaqindan tanishtirish ezgu intilishlarimizga mosdir.
Bu borada mamlakatlarimiz hududida joylashgan muqaddas qadamjoylar bo`ylab “Tabarruk ziyorat” loyihasini amalga oshirishni taklif etamiz.
Buning uchun Kengash doirasida Ziyorat turizmini rivoj-lantirish dasturini qabul qilish maqsadga muvofiqdir.